Kalimantan Utara

Kalimantan Utara () nya sebengkah provinsi ba Indonesia. Provinsi tu bepalan ba kandang menua ti pemadu timur laut Kalimantan, bagi kandang menua Indonesia ba Borneo. Kalimantan utara bekunsi garis entara menua enggau negeri-negeri Malaysia ia nya Sabah ba sepiak utara enggau Sarawak ba sepiak barat, lalu beadan enggau provinsi Kalimantan Timur ba sepiak selatan. Tanjung Selor nyadi indu nengeri provinsi tu, lalu Tarakan nya pusat wang sereta nengeri ke pemadu besai ba provinsi tu.

Ditubuhka kena 25 Oktober 2012, Kalimantan Utara diseraraka ari pelilih menua Kalimantan Timur dikena ngurangka bida pemansang enggau pengaruh Malaysia ba kandang menua nya. Kalimantan Utara ngembuan pemesai 70,650.73 kilometer persegi lalu mungkur empat kandang menua enggau sebuah mengeri. Penyampau tubuh iya bisi 524,656 iku ba Pengirau Mensia 2010 Biro Pusat Statistik, Jakarta, 2011. lalu nyadi 701,784 ba Pengirau Mensia 2020,Badan Pusat Statistik, Jakarta, 2021. nyadika iya maya nya provinsi ti pemadu mimit mensia di Indonesia, nyentukka pengawa nempa udah nya dalam taun 2022 provinsi Papua Selatan (ti nyadi provinsi baru ke pemadu mimit mensia), Papua Barat enggau Papua Barat Daya. Anggar rasmi naka tengan taun 2023 iya nya 746,201 iku (ti mungkur 391,845 iku lelaki enggau 353,356 iku indu).Badan Pusat Statistik, Jakarta, 28 February 2024, Provinsi Kalimantan Utara Dalam Angka 2024 (Katalog-BPS 1102001.65) Tebal agi pelilih menua tu jarang diuan mensia.

 Kereban sanding